section_heading: Povijest
paragraph_text: God. 1876., Edward Moretus je prodao tiskaru gradu Antwerpenu, i već sljedeće godine posjetitelji su mogli vidjeti kako se živjelo i radilo u tiskari iz 16. stoljeća. Bio je to prvi muzej tiskarstva u svijetu. Muzej posjeduje izvanrednu kolekciju tipografskog materijala i dvije najstarije tiskarske preše s komplektnim setom njihovih boja i matrica. No u muzeju se nalazi i bogata knjižnica s ukrašenim interijerom i cjelokupnim arhivom poslovanja tiskare.